<http://schema.org/articleBody>
"Li Keqiang, viceprimer ministre xin\u00E8s, ha reclamat al directiu d&amp;#039;Apple Tim Cook, que es troba de visita a la Xina, que s&amp;#039;ocupi dels seus treballadors al pa\u00EDs. Tim Cook ha visitat una factoria de Foxconn, empresa fabricant d&amp;#039;Apple, despr\u00E9s d&amp;#039;una onada de cr\u00EDtiques tant als Estats Units com a la Xina per les condicions de treball en aquestes factories. La situaci\u00F3 dels treballadors de Foxconn, una de les principals subcontractistes d&amp;#039;Apple i altres empreses d&amp;#039;inform\u00E0tica, va saltar a la llum p\u00FAblica el 2010 arran d&amp;#039;una s\u00E8rie de su\u00EFcidis a la planta. Posteriorment, m\u00E9s d&amp;#039;un centenar d&amp;#039;obrers fabricants de pantalles d&amp;#039;iPhone es van enverinar a Suzhou, a l&amp;#039;est del pa\u00EDs. L&amp;#039;ONG Fair Labor (Treball Just) va rebre aleshores l&amp;#039;autoritzaci\u00F3 per inspeccionar les f\u00E0briques, per\u00F2 encara no ha publicat cap informe. D&amp;#039;altra banda, Li Keqiang, que es postula com a proper president xin\u00E8s, ha garantit a Cook que la Xina protegir\u00E0 la propietat intel\u00B7lectual d&amp;#039;Apple, que est\u00E0 en plena batalla legal contra una empresa local, Proview Tecnology, la qual assegura que t\u00E9 els drets de la marca iPad al mercat xin\u00E8s. La Xina \u00E9s el segon mercat mundial d&amp;#039;Apple i el que ha experimentat un creixement m\u00E9s gran en els darrers anys. "^^<http://www.w3.org/2001/XMLSchema#string>
<http://www.ara.cat/internacional/Pequin-directiu-dApple-socupi-treballadors_0_672532854.html>